Синэнэ гупсэу, синэнэ дах,
Сэрк1э сыдигъуи о угумах.
Апэрэ лъэбэкъур къыздэудзыгъ,
Мафэр нэшхъэйми, сэрк1э утыгъ.
Сэ сигумэк1 о уигууз.
О уинэплъэгъу ш1улъэгъур из.
Мафэ къыхэк1рэп къыслъымы1эсэу
О уигук1эгъу сыгу ымыгъэразэу.
Непэ сикъинэу гук1э сыгу1эми,
Ар пшъхьацы налъэ фыжьэу къыха1э.
Гуш1уагъо горэм напэ се1этымэ,
Унасыпыш1оу укъыздэк1уатэ.
Нахьыш1оу щы1эр къысэппэсыгъэу,
О сыкъэплъфыгъэу, плъы сэ сыщыщ.
Сищы1эныгъэ о урижъуагъоу,
Сэрк1э узафэу огуми укъещ.
 Нэхае Сим